O clădire de 33 de etaje a ars ca o torță în Coreea de Sud. Zeci de persoane au fost spitalizate.
Un incendiu puternic a avut loc, joi noapte, în orașul sud-coreean Ulsan. Focul a cuprins un bloc de apartamente de 33 de etaje. Sute de persoane au fost evacuate, iar peste 80 au ajuns la spital.
Un incendiu de proporții a avut loc joi seara, în orașul sud-coreean Ulsan. În urma acestui incident, sute de persoane au fost evacuate și mai bine de 80 au fost trimise la spital cu probleme respiratorii, după ce au inhalat fum.Focul a izbucnit în jurul orei locale 23:00, între etajele 8 și 12. Din cauza vântului puternic, flăcările s-au exitins rapid, fapt ce le-a îngreunat intervenția pompierilor. Vineri dimineață, flăcările încă nu fuseseră stinse complet. Presa din Ulsan a relatat că blocul numără circa 120 de apartamente, dar și magazine.77 de persoane au fost salvate din clădire, iar 82 au fost cazate la un hotel din apropiere, potrivit autorităților. Orașul Ulsan este localizat pe coasta de sud-est a Coreii de Sud, lângă Busan. Peste 200 de pompieri au intervenit pentru a stinge incendiul.